4. Budget 2025-28 - forslag til proces (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til budgetprocessen for Budget 2025-28 med 
tilhørende tids- og aktivitetsplan.
Forslaget til proces for Budget 2025-28 tager udgangspunkt i budgetprocessen for Budget 2024-27 med 
udarbejdelse af forslag til reduktioner, udvidelser og anlæg.
Forslaget til budgetproces er nærmere beskrevet i det vedlagte baggrundsnotat samt i tids- og 
aktivitetsplanen.
Byrådet skal vedtage Favrskov Kommunes budget for 2025-28 senest 15. oktober 2024.
VURDERING
Byrådet har senest i 2021 vedtaget fire langsigtede økonomiske målsætninger for Favrskov Kommune. 
Målsætningerne vedrører størrelsen af overskuddet på den ordinære drift, anlægsniveauet, gælden samt 
kassebeholdningen. 
Byrådets mål for overskuddet på den ordinære drift er 100 mio. kr. årligt. I Budget 2024-27 udgør det 
budgetterede overskud på den ordinære drift 129 mio. kr. i 2024, 104 mio. kr. i 2025, 113 mio. kr. i 2026 og 
117 mio. kr. i 2027. Det budgetterede overskud på den ordinære drift i budget 2024-27 ligger således over 
den økonomiske målsætning. I den forbindelse bemærkes, at der i de budgetterede overskud i 2024 indgår 
en ekstraordinær indtægt på 22,9 mio. kr. vedrørende ejendomsskat samt en forventning om, at [adresse] 
Kommune modtager yderligere indtægter til håndtering af demografi på hhv. 5 mio. kr. i 2025, 10 mio. kr. i 
2026 og 15 mio. kr. i 2027. 
Byrådets mål for det årlige anlægsniveau på det skattefinansierede område (ekskl. jordforsyning) er 
minimum 90-110 mio. kr. Anlægsniveauet i Budget 2024-2027 udgør 120 mio. kr. årligt i 2024 og 2025 samt 
110 mio. kr. årligt i 2026 og 2027 og ligger dermed over den økonomiske målsætning. Udover 
anlægsbudgettet på det skattefinansierede område indgår jordforsyningsområdet i den nationale 
anlægsramme.
Det er Byrådets målsætning, at gælden på det skattefinansierede område (ekskl. jordforsyning) som 
udgangspunkt ikke forøges. Det betyder, at der maksimalt optages lån svarende til de samlede afdrag på 
lån. Det vedtagne Budget 2024-27 indeholder store nettoafdrag på kommunens gæld i alle fire år svarende 
til i alt 69 mio. kr. og lever dermed op til Byrådets målsætning. Det bemærkes, at nettoafdragene på lån er 
faldende i den sidste del af budgetperioden.
Målsætningen for kassebeholdningen er, at den skal udgøre minimum 140 mio. kr. i gennemsnit over 12 
måneder inklusive overførsler mellem årene. Favrskov Kommunes kassebeholdning udgør ca. 350 mio. kr. 
ultimo oktober 2023 målt som et 12 måneders gennemsnit. I budgetperioden 2024-27 er der en samlet 
[adresse]: EMN-2023-03169
Dok-ID: 3651838
Sagsbehandler: sve
Byråd
31. januar 2024  19:00
kasseforøgelse på 12,3 mio. kr. inklusive jordforsyningsområdet samt ældreboliger. Heri indgår en 
forventning om, at staten overtager forpligtelsen i forhold til indefrosne ejendomsskatter, hvilket forbedrer 
kassebeholdningen med 87 mio. kr. i 2027.
Den samlede kassebeholdning på ca. 350 mio. kr. er for hovedpartens vedkommende disponeret til 
overførte aktiviteter inden for anlæg og drift samt øvrige forpligtelser.
Favrskov Kommunes samlede økonomi indeholder en række usikkerheder, som bl.a. er relateret til 
nationalt udmeldte besparelser i jobcentret og den kommunale administration. Hertil kommer usikkerhed 
på indtægtssiden i form af udviklingen i skatteudskrivning og ejendomsvurderinger, kollektiv skattesanktion 
som følge af at andre kommuner har hævet skatten samt udviklingen i de generelle tilskud og udligning for 
kommunerne.
Som følge af den almindelige prisudvikling i samfundet foreslår Job og Økonomi, at de nuværende 
økonomiske målsætninger prisfremskrives til Budget 2025-28. Samtidig foreslås det, at der skabes en 
tættere sammenhæng mellem målsætningen vedr. overskuddet på ordinær drift og anlægsbudgettets 
størrelse. Forslaget til opdaterede økonomiske målsætninger fremgår nedenfor.
Målsætning i mio. kr.
Nuværende målsætning
Forslag til ny 
målsætning
Overskud på ordinær drift
100
110
Anlæg
90-110
110-120
Kassebeholdning
140
160
Gæld (skattefinansieret 
område)
Ingen netto lånoptagelse
Ingen netto lånoptagelse
ØKONOMI
Job og Økonomi har foretaget en overordnet økonomisk vurdering af serviceudgifter og indkomstoverførsler 
ved indgangen til 2024. Det vurderes på den baggrund, at budgetoverholdelse i 2024 alt andet lige er 
realistisk, men at der fortsat er forskellige opmærksomhedsområder på både indtægts- og udgiftssiden.
På indtægtssiden er der især usikkerhed om skatteindtægterne (både den personlige beskatning og 
selskabsskat) samt udviklingen i de statslige tilskud og konsekvenserne af udligningen mellem kommuner.
I den sammenhæng skal det bemærkes, at hvis Favrskov Kommune i de kommende års økonomiaftaler 
ikke modtager de forventede ekstraindtægter til demografi jf. ovenfor vil det medføre et kassetræk på i alt 
30 mio. kr. i 2025-27.
Driftsbudgetterne vurderes som udgangspunkt at være rimelige robuste i budgetperioden. Der er dog fortsat 
usikkerhed omkring tilgangen af borgere og dermed udgiftsudviklingen på det specialiserede socialområde. 
I Budget 2024-27 er der indarbejdet en vækst i udgifterne på socialområdet, men det er forudsat, at væksten 
flader ud og herefter stopper fra 2026 og frem. Ligeledes er der usikkerhed om regeringens krav til 
omlægninger i jobcentrene samt i administrationen. 
Med baggrund i de opdaterede økonomiske målsætninger samt den generelle usikkerhed om indtægter og 
udgifter foreslår Job og Økonomi, at administrationen udarbejder reduktionsforslag på 1 % af 
serviceudgifterne (ca. 24 mio. kr.). Det foreslås desuden, at der udarbejdes udvidelsesforslag på 0,25 % af 
serviceudgifterne svarende til 6 mio. kr., så der er mulighed for at foretage mindre omprioriteringer i 
driftsbudgettet. Herudover udarbejder administrationen forslag til anlægsprojekter. De administrative 
forslag fremsendes til Byrådet 2. august 2024.
INDDRAGELSE
I lighed med tidligere år er der mulighed for, at foreninger mv. kan stille forslag til budgettet. Forslagene 
skal fremsendes i april 2024. De relevante fagudvalg gennemgår forslagene i juni 2024, og forslagene 
drøftes på Byrådets budgetseminar 21. og 22. august 2024.
Det foreslås, at Byrådets temamøder i april, maj og juni 2024 koncentreres om emner i relation til 
budgetlægningen. 
På temamødet i april 2024 vil der være fokus på den seneste økonomiske status med betydning for 
budgetlægningen for 2025-28 – herunder det endelige regnskab for 2023 og forventningerne til regnskab 
2024.
På temamødet i maj 2024 vil der være en opfølgning på forskellige politiske aftaler fra Budget 2024-27 
samt på de opdaterede befolkningsprognoser og kapacitetsanalyser for dagtilbud, skoler og ældreområdet.  
Temamødet i juni 2024 vil i lighed med tidligere år hovedsageligt være fokuseret på konsekvenserne af den 
forventede økonomiaftale mellem regeringen og KL. 
I juni 2024 præsenteres fagudvalgene for administrationens foreløbige forslag til reduktioner og udvidelser 
af driftsbudgettet samt forslag til anlægsprojekter. I august 2024 drøfter fagudvalgene administrationens 
prioriteringskatalog.
De politiske partier har primo juni 2024 mulighed for at fremsende forslag til budgettet med henblik på, at 
administrationen kan foretage en overordnet økonomisk, juridisk og faglig vurdering af disse forslag. De 
endelige politiske forslag til budgettet fremsendes forud for budgetseminaret i august 2024.
Ledere og medarbejderrepræsentanter inddrages i budgetprocessen via drøftelser i deres respektive MED-
udvalg samt på fællesmøder mellem Økonomiudvalget og Hoved-MED-udvalget.
Efter Byrådets budgetseminar i august 2024 vil kommunens ledere og medarbejderrepræsentanter blive 
orienteret om status på budgetarbejdet primo september 2024. Herefter sendes budgetforslaget i høring.
Der afholdes i høringsperioden et virtuelt borgermøde om budgettet med mulighed for at stille spørgsmål 
og kommentere på budgetforslaget.
I løbet af budgetprocessen vil relevant materiale blive lagt på hjemmesiden.
INDSTILLING
Direktøren for Job og Økonomi indstiller til Byrådet:
1.
At forslaget til tids- og aktivitetsplan for budgetproces 2025-28 godkendes.
2.
At der administrativt udarbejdes forslag til reduktioner på 1 % af serviceudgifterne samt forslag til 
udvidelser på 0,25 % af serviceudgifterne.
3.
At der administrativt udarbejdes forslag til anlægsprojekter.
4.
At de langsigtede økonomiske målsætninger prisfremskrives til 2025-niveau jf. ovenstående forslag.
BESLUTNING
Økonomiudvalget, 23. januar 2024:
Fraværende: Ingen
Indstilles godkendt med den ændring, at der administrativt udarbejdes forslag til udvidelser på op til 0,5 % 
af serviceudgifterne.
Byrådet, 30. januar 2024:
Fraværende: Ruben Karlsen
Godkendt. 
Bilag

Tidsplan for Budget 2025-28 (3648085)

Budget 2025-28 - baggrundsnotat (3651485)
